钦定古今图书集成/理学汇编/经籍典/第137卷 > 《鸨羽》
## 钦定古今图书集成/理学汇编/经籍典/第137卷 > 《鸨羽》

子路与巫马期薪于韫丘之下。陈之冨人有处师氏
者，脂车百乘，觞于韫丘之上。子路与巫马期曰：“使子
无忘子之所知，亦无进子之所能，得此富，终身无复
见夫子。子为之乎？”巫马期喟然仰天而叹，闟然投镰
于地，曰：“吾尝闻之夫子，勇士不忘丧其元，志士仁人
不忘在沟壑。子不知予与试予与意者其志与？”子路
心惭，故负薪先归。孔子曰：“由来何为偕出而先返也？”
子路曰：“向也”，由与巫马期薪于韫丘之下。陈之富人
有处师氏者，脂车百乘，觞于韫丘之上，由谓巫马期
曰：“使子无忘子之所知，亦无进子之所能，得此富，终
身无复见夫子，子为之乎？”巫马期喟然仰天而叹，阘
然投镰于地，曰：“吾尝闻夫子，勇士不忘丧其元，志士
仁人不忘在沟壑。子不知，予与试予与意者，其志与
由也？”心惭，故先负薪归。孔子援琴而弹《诗》曰：“肃肃鸨
羽，集于苞栩。王事靡盬，不能艺稷黍。父母何怙？悠悠
苍天，曷其有所。予道不行邪？使汝愿者。”